CELEX: C2007/269/62
Language: et
Date: 2007-11-10 00:00:00
Title: Kohtuasi C-427/07: 14. septembril 2007 esitatud hagi — Euroopa Ühenduste Komisjon versus Iirimaa

10.11.2007   
            
            
               ET
            
            
               Euroopa Liidu Teataja
            
            
               C 269/36
            
         14. septembril 2007 esitatud hagi — Euroopa Ühenduste Komisjon versus Iirimaa
   (Kohtuasi C-427/07)
   (2007/C 269/62)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: D. Recchia ja D. Lawunmi)
   
      Kostja: Iirimaa
   Hageja nõuded
   
               —
            
            
               Tuvastada, et kuna Iirimaa ei võtnud nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (1), mida on muudetud direktiiviga 97/11/EÜ, artikli 2 lõikele 1 ja artikli 4 lõigetele 2, 3 ja 4 vastavalt vastu kõiki meetmeid tagamaks, et enne nõusoleku andmist nõutakse keskkonda oluliselt mõjutada võivate direktiivi 85/337 II lisa punkti 10 alapunktis d nimetatud teedeehitusega seotud projektidele tegevusloa andmist ja nende mõju hindamist direktiivi artiklite 5–10 kohaselt, siis on ta rikkunud nõukogu direktiivist 85/337 tulenevaid kohustusi;
            
         
               —
            
            
               tuvastada, et kuna Iirimaa ei ole vastu võtnud vajalikke õigus- ja haldusnorme Euroopa Parlamendi ja nõukogu 26. mai 2003. aasta direktiivi 2003/35/EÜ1, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ (2), artikli 3 lõigete 1, 3, 4, 5, 6 ja 7 ning artikli 4 lõigete 1, 2, 3, 4, 5 ja 6 täitmiseks või vähemalt ei ole komisjoni neist teavitanud, siis on ta rikkunud selle direktiivi artiklist 6 tulenevaid kohustusi;
            
         
               —
            
            
               mõista kohtukulud välja Iirimaalt.
            
         Väited ja peamised argumendid
   Direktiivi 85/337/EMÜ ülevõtmine
   Komisjon leiab, et Iirimaa ei ole täielikult üle võtnud direktiivi 85/337, kuna ta ei suuda tagada artikli 2 lõike 1 ja artikli 4 eesmärkide saavutamiseks vajalike meetmetevõtmist erateede projektide puhul. Komisjoni arvates kuuluvad erateede projektid (mida arendavad eraõiguslikud arendajad) direktiivi 85/337 kohaldamisalasse. Lisaks ei ole võimalik eeldada, et niisugustel projektidel ei ole olulist keskkonnamõju. Eraõiguslike arendajate erateede projektide reguleerimata jätmine kujutab endast direktiivi loetletud artiklite rikkumist Iirimaa poolt.
   Direktiivi 2003/35/EÜ ülevõtmine
   Komisjon väidab, et Iirimaa ei ole kooskõlas direktiivi 2003/35 artikliga 6 võtnud vastu ja teavitanud komisjoni kõigist vajalikest meetmetest, et täita selle direktiivi artikleid 3 ja 4. Direktiivi artikli 3 lõiked 1, 3, 4, 5 ja 6 näevad ette mitme direktiivi 85/337 artikli muutmise. Iirimaa ei vaidle vastu, et ülevõtmisel tuleb muuta nii Iiri planeerimisõigust kui ka muid loasüsteeme reguleerivat õigust. Iirimaa ei edastanud ühtki oma planeerimisõiguse muudatust teise põhjendatud arvamusega antud tähtaja jooksul ja igal juhul ei ole ta veel esitanud õigusakte teiste loasüsteemide kohta. Direktiivi artikli 3 lõige 7 ja artikli 4 lõige 4 ei nõua mitte üksnes otsuste vaidlustamise korra olemasolu, vaid sellise korra olemasolu, mis annab teatud konkreetsed tagatised. Kuivõrd Iirimaa leiab, et tema olemasolev kohtuliku kontrolli süsteem vastab artikli 3 lõike 7 ja artikli 4 lõike 4 tingimustele, siis on ei ole ta esitanud piisavalt informatsiooni, et täita direktiivi artikli 6 lõike 1 teise lause tingimusi.
   
      (1)  EÜT L 175, lk 40; ELT eriväljaanne 15/01, lk 248.
   
      (2)  ELT L 156, lk 17; ELT eriväljaanne 15/07, lk 466.